Ǹtondôbə nyé ai Mósɛs nâ: “Endə́gə́lə́ é lígi yǎ dzyá, á māndə́gələ ai dzɔ́ Farawóŋ ai Egîptɛn á mvús tě, a yi dzoge mǐ kódō vá. Ábōg ā yī mína dzogě nə mǐ kə, a yǐyī mína tsídan. 2Kɔ́bɔ́gɔ̄ hḿ ai bod, nâ bə́ dzāi, anə́ mod ényɔ̄ bân nyé bə́ nə́ ngɔ́dɔ́, anə́ mīníngá ényɔ̄ bân nyé bə́ nə́ ngɔ́dɔ́, bə́ síli bibəlan bí sílíba ai ébí bí mvɔ́d.” 3Ńdɔ Ǹtondôbə a ngábɔ̄ nâ bod bə́ yén maa á mís mə́ Égîptɛn. Mósɛs émēn á ngábə́ fɔ̄ɔ̄ éyə́gan ḿfǎŋ mod á ńnam Égîptɛn, á mís bəbɔ bísíé bə́ Farawóŋ ai á mís mə́ ńnam ósə.